CELEX: 32020R0034
Language: lt
Date: 2020-01-15 00:00:00
Title: Komisijos Reglamentas (ES) 2020/34 2020 m. sausio 15 d. kuriuo dėl 39-ojo tarptautinio apskaitos standarto ir 7-ojo ir 9-ojo tarptautinių finansinės atskaitomybės standartų iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (Tekstas svarbus EEE)

16.1.2020   
               
               
                  LT
               
               
                  Europos Sąjungos oficialusis leidinys
               
               
                  L 12/5
               
            
         KOMISIJOS REGLAMENTAS (ES) 2020/34
         2020 m. sausio 15 d.
         kuriuo dėl 39-ojo tarptautinio apskaitos standarto ir 7-ojo ir 9-ojo tarptautinių finansinės atskaitomybės standartų iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
         kadangi:
         
                     (1)
                  
                  
                     Komisijos reglamentu (EB) Nr. 1126/2008 (2) priimti tam tikri tarptautiniai standartai ir aiškinimai, galioję 2008 m. spalio 15 d.;
                  
               
                     (2)
                  
                  
                     2014 m. liepos 22 d. Finansinio stabilumo taryba paskelbė ataskaitą „Pagrindinių palūkanų normų lyginamųjų indeksų reforma“ (angl. „Reforming Major Interest Rate Benchmarks“), kurioje pateikė rekomendacijų, kaip sustiprinti esamus tarpbankinių rinkų lyginamuosius indeksus ir kitas galimas pagrindines normas ir parengti alternatyvias beveik nerizikingas pagrindines normas;
                  
               
                     (3)
                  
                  
                     Europos Parlamento ir Tarybos reglamentu (ES) 2016/1011 (3) nustatyta bendra sistema, kuria užtikrinamas indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus Sąjungoje, tikslumas ir teisingumas;
                  
               
                     (4)
                  
                  
                     2019 m. rugsėjo 26 d. Tarptautinių apskaitos standartų valdyba paskelbė dokumentą „Palūkanų normų lyginamojo indekso reforma“ (9-ojo TFAS, 39-ojo TAS ir 7-ojo TFAS pataisas), siekdama atsižvelgti į palūkanų normų lyginamojo indekso reformos pasekmes, susijusias su finansine atskaitomybe, laikotarpiu iki esamo palūkanų normų lyginamojo indekso pakeitimo alternatyvia pagrindine norma;
                  
               
                     (5)
                  
                  
                     pataisomis numatytos laikinos ir ribotos apsidraudimo apskaitos reikalavimų, nustatytų 39-ajame tarptautiniame apskaitos standarte (TAS) „Finansinės priemonės. Pripažinimas ir vertinimas“ ir 9-ajame tarptautiniame finansinės atskaitomybės standarte (TFAS) „Finansinės priemonės“, išimtys, kad įmonės galėtų ir toliau laikytis reikalavimų darydamos prielaidą, kad esami palūkanų normų lyginamieji indeksai dėl tarpbankinės palūkanų normos reformos nesikeičia;
                  
               
                     (6)
                  
                  
                     pasikonsultavusi su Europos finansinės atskaitomybės patariamąja grupe Komisija daro išvadą, kad 39-ojo TAS „Finansinės priemonės. Pripažinimas ir vertinimas“, 7-ojo TFAS „Finansinės priemonės. Atskleidimas“ ir 9-ojo TFAS „Finansinės priemonės“ pataisos atitinka Reglamento (EB) Nr. 1606/2002 3 straipsnio 2 dalyje išdėstytus priėmimo kriterijus;
                  
               
                     (7)
                  
                  
                     todėl Reglamentas (EB) Nr. 1126/2008 turėtų būti atitinkamai iš dalies pakeistas;
                  
               
                     (8)
                  
                  
                     šiame reglamente nustatytos priemonės atitinka Apskaitos reguliavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1126/2008 priedas iš dalies keičiamas taip:
            
                        a)
                     
                     
                        39-asis tarptautinis apskaitos standartas (TAS) „Finansinės priemonės. Pripažinimas ir vertinimas“ iš dalies keičiamas, kaip nurodyta šio reglamento priede;
                     
                  
                        b)
                     
                     
                        7-asis tarptautinis finansinės atskaitomybės standartas (TFAS) „Finansinės priemonės. Atskleidimas“ iš dalies keičiamas, kaip nurodyta šio reglamento priede;
                     
                  
                        c)
                     
                     
                        9-asis TFAS „Finansinės priemonės“ iš dalies keičiamas, kaip nurodyta šio reglamento priede.
                     
                  
         
            2 straipsnis
            Visos įmonės 1 straipsnyje nurodytas pataisas taiko ne vėliau kaip nuo pirmų savo finansinių metų, prasidedančių 2020 m. sausio 1 d. arba vėliau, pradžios.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 15 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 243, 2002 9 11, p. 1.
         
            (2)  2008 m. lapkričio 3 d. Komisijos reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (OL L 320, 2008 11 29, p. 1).
         
            (3)  2016 m. birželio 8 d. Europos Parlamento ir Tarybos reglamentas (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr. 596/2014 (OL L 171, 2016 6 29, p. 1).
      
      
         
            PRIEDAS
            Palūkanų normų lyginamojo indekso reforma
            9-ojo TFAS, 39-ojo TAS ir 7-ojo TFAS pataisos
            
               9-ojo TFAS „Finansinės priemonės“ pataisos
            
            Įterpiami 6.8.1–6.8.12 ir 7.1.8 straipsniai. Prieš 6.8.1 straipsnį įterpiama nauja antraštė. Prieš 6.8.4, 6.8.5, 6.8.6, 6.8.7 ir 6.8.9 straipsnius įterpiamos naujos paantraštės. Taisomas 7.2.26 straipsnis.
            
               6 skyrius. Apsidraudimo apskaita
            
            ...
            6.8.   Laikinos konkrečių apsidraudimo apskaitos reikalavimų taikymo išimtys
            
                     
                        6.8.1.
                     
                     
                        Ūkio subjektas turi taikyti 6.8.4–6.8.12 straipsnius, 7.1.8 straipsnį ir 7.2.26 straipsnio d punktą visiems apsidraudimo sandoriams, kuriuos tiesiogiai veikia palūkanų normų lyginamojo indekso reforma. Šie straipsniai taikomi tik tokiems apsidraudimo sandoriams. Palūkanų normų lyginamojo indekso reforma tiesiogiai veikia apsidraudimo sandorį tik jeigu dėl tos reformos atsiranda neapibrėžtumas dėl:
                        
                                    a)
                                 
                                 
                                    palūkanų normų lyginamojo indekso (nurodyto arba nenurodyto sutartyje), priskiriamo prie apdraustosios rizikos, ir (arba)
                                 
                              
                                    b)
                                 
                                 
                                    apdraustojo objekto arba apsidraudimo priemonės palūkanų normų lyginamuoju indeksu pagrįstų pinigų srautų laiko ar sumos.
                                 
                              
                  
                     
                        6.8.2.
                     
                     
                        Taikant 6.8.4–6.8.12 straipsnius terminas „palūkanų normų lyginamojo indekso reforma“ reiškia visos rinkos masto palūkanų normų lyginamojo indekso reformą, įskaitant palūkanų normų lyginamojo indekso pakeitimą alternatyvia lyginamąja norma, pavyzdžiui, nustatyta taikant 2014 m. liepos mėn. Finansinio stabilumo tarybos ataskaitoje „Pagrindinių palūkanų normų lyginamųjų indeksų reforma“ (angl. Reforming Major Interest Rate Benchmarks) (1) išdėstytas rekomendacijas.
                     
                  
                     
                        6.8.3.
                     
                     
                        6.8.4–6.8.12 straipsniuose nustatytos tik tuose straipsniuose nurodytų reikalavimų taikymo išimtys. Ūkio subjektas turi toliau taikyti visus kitus apsidraudimo apskaitos reikalavimus apsidraudimo sandoriams, kuriuos tiesiogiai veikia palūkanų normų lyginamojo indekso reforma.
                     
                  
               Didelės tikimybės reikalavimas pinigų srautų apsidraudimo sandoriams
            
            
                     
                        6.8.4.
                     
                     
                        Siekdamas nustatyti, ar prognozuojamas sandoris (arba jo komponentas) yra labai tikėtinas, kaip reikalaujama pagal 6.3.3 straipsnį, ūkio subjektas turi daryti prielaidą, kad palūkanų normų lyginamasis indeksas, kuriuo pagrįsti apdraustieji pinigų srautai (nurodytas arba nenurodytas sutartyje), dėl palūkanų normų lyginamojo indekso reformos nesikeičia.
                     
                  
               Pinigų srautų apsidraudimo rezerve sukauptos sumos pergrupavimas
            
            
                     
                        6.8.5.
                     
                     
                        6.5.12 straipsnyje nustatyto reikalavimo taikymo tikslu siekdamas nustatyti, ar tikimasi apdraustųjų būsimų pinigų srautų, ūkio subjektas turi daryti prielaidą, kad palūkanų normų lyginamasis indeksas, kuriuo pagrįsti apdraustieji pinigų srautai (nurodytas arba nenurodytas sutartyje), dėl palūkanų normų lyginamojo indekso reformos nesikeičia.
                     
                  
               Apdraustojo objekto ir apsidraudimo priemonės ekonominio ryšio įvertinimas
            
            
                     
                        6.8.6.
                     
                     
                        Taikydamas 6.4.1 straipsnio c punkto i papunktyje ir B6.4.4–B6.4.6 straipsniuose nustatytus reikalavimus ūkio subjektas turi daryti prielaidą, kad palūkanų normų lyginamasis indeksas, kuriuo pagrįsti apdraustieji pinigų srautai ir (arba) apdraustoji rizika (nurodytas arba nenurodytas sutartyje), arba palūkanų normų lyginamasis indeksas, kuriuo pagrįsti apsidraudimo priemonės pinigų srautai, dėl palūkanų normų lyginamojo indekso reformos nesikeičia.
                     
                  
               Objekto komponento priskyrimas prie apdraustųjų objektų
            
            
                     
                        6.8.7.
                     
                     
                        Išskyrus atvejus, kai taikomas 6.8.8 straipsnis, sutartyje nenurodyto palūkanų normos rizikos lyginamojo indekso komponento apdraudimo atveju ūkio subjektas 6.3.7 straipsnio a punkte ir B6.3.8 straipsnyje nurodytą reikalavimą, kad rizikos komponentas turi būti atskirai nustatomas, turi taikyti tik apsidraudimo sandorio pradžioje.
                     
                  
                     
                        6.8.8.
                     
                     
                        Kai ūkio subjektas pagal savo apsidraudimo dokumentus dažnai tikslina apsidraudimo sandorį (t. y. jį nutraukia ir vėl sudaro) dėl dažnų apsidraudimo priemonės ir apdraustojo objekto pasikeitimų (t. y. ūkio subjektas taiko dinamišką procesą, kurio metu apdraustieji objektai ir tai pozicijai valdyti taikomos apsidraudimo priemonės neilgai išlieka tokie pat), ūkio subjektas 6.3.7 straipsnio a punkte ir B6.3.8 straipsnyje nurodytą reikalavimą, kad rizikos komponentas turi būti atskirai nustatomas, turi taikyti tik pirmą kartą priskirdamas apdraustąjį objektą tame apsidraudimo sandoryje. Jeigu apdraustasis objektas buvo įvertintas pirminio priskyrimo apsidraudimo sandoryje metu (nesvarbu, ar apsidraudimo sandorio pradžioje, ar vėliau), jį vėliau perskiriant tame pačiame apsidraudimo sandoryje jis pakartotinai nevertinamas.
                     
                  
               Taikymo pabaiga
            
            
                     
                        6.8.9.
                     
                     
                        Ūkio subjektas turi perspektyviai nustoti taikyti 6.8.4 straipsnį apdraustajam objektui ankstesnę iš šių datų:
                        
                                    a)
                                 
                                 
                                    kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apdraustojo objekto palūkanų normų lyginamuoju indeksu pagrįstų pinigų srautų laiku ir suma, ir
                                 
                              
                                    b)
                                 
                                 
                                    kai apsidraudimo sandoris, kurio dalis yra apdraustasis objektas, nutraukiamas.
                                 
                              
                  
                     
                        6.8.10.
                     
                     
                        Ūkio subjektas turi perspektyviai nustoti taikyti 6.8.5 straipsnį ankstesnę iš šių datų:
                        
                                    a)
                                 
                                 
                                    kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apdraustojo objekto palūkanų normų lyginamuoju indeksu pagrįstų būsimų pinigų srautų laiku ir suma, ir
                                 
                              
                                    b)
                                 
                                 
                                    kai visa pinigų srautų apsidraudimo rezerve sukaupta suma, susijusi su tuo nutrauktu apsidraudimo sandoriu, buvo pergrupuota į pelną arba nuostolius.
                                 
                              
                  
                     
                        6.8.11.
                     
                     
                        Ūkio subjektas turi perspektyviai nustoti taikyti 6.8.6 straipsnį:
                        
                                    a)
                                 
                                 
                                    apdraustajam objektui, kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apdraustąja rizika arba apdraustojo objekto palūkanų normų lyginamuoju indeksu pagrįstų pinigų srautų laiku ir suma, ir
                                 
                              
                                    b)
                                 
                                 
                                    apsidraudimo priemonei, kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apsidraudimo priemonės palūkanų normų lyginamuoju indeksu pagrįstų pinigų srautų laiku ir suma.
                                 
                              Jeigu apsidraudimo sandoris, kurio dalis yra apdraustasis objektas ir apsidraudimo priemonė, nutraukiamas anksčiau nei 6.8.11 straipsnio a punkte arba 6.8.11 straipsnio b punkte nurodytą datą, ūkio subjektas turi perspektyviai nustoti taikyti 6.8.6 straipsnį tam apsidraudimo sandoriui nutraukimo datą.
                     
                  
                     
                        6.8.12.
                     
                     
                        Ūkio subjektas, priskirdamas objektų grupę prie apdraustųjų objektų arba finansinių priemonių derinį prie apsidraudimo priemonių, turi perspektyviai nustoti taikyti 6.8.4–6.8.6 straipsnius atskiram objektui ar finansinei priemonei atitinkamai pagal 6.8.9, 6.8.10 arba 6.8.11 straipsnį, kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apdraustąja rizika ir (arba) to objekto ar finansinės priemonės palūkanų normų lyginamuoju indeksu pagrįstų pinigų srautų laiku ir suma.
                     
                  
               7 skyrius. Įsigaliojimo data ir pereinamasis laikotarpis
            
            7.1.   Įsigaliojimo data
            ...
            
                     
                        7.1.8.
                     
                     
                        2019 m. rugsėjo mėn. paskelbtu dokumentu „Palūkanų normų lyginamojo indekso reforma“, kuriuo pataisytas 9-asis TFAS, 39-asis TAS ir 7-asis TFAS, įterptas 6.8. skirsnis ir pataisytas 7.2.26 straipsnis. Ūkio subjektas šias pataisas turi taikyti metiniams ataskaitiniams laikotarpiams, prasidedantiems 2020 m. sausio 1 d. arba vėliau. Leidžiama taikyti anksčiau. Jeigu ūkio subjektas šias pataisas taiko ankstesniam ataskaitiniam laikotarpiui, jis turi atskleisti tą faktą.
                     
                  7.2.   Pereinamasis laikotarpis
            ...
            
               Pereinamasis apsidraudimo apskaitos (6 skyrius) laikotarpis
            
            ...
            
                     
                        7.2.26.
                     
                     
                        Kaip šio standarto apsidraudimo apskaitos reikalavimų perspektyvaus taikymo išimtį ūkio subjektas:
                        ...
                        
                                    d)
                                 
                                 
                                    turi retrospektyviai taikyti 6.8 skirsnio reikalavimus. Šis retrospektyvaus taikymo reikalavimas taikomas tik tiems apsidraudimo sandoriams, kurie egzistavo ataskaitinio laikotarpio, kuriuo ūkio subjektas pirmą kartą taiko tuos reikalavimus, pradžioje arba kurie buvo priskirti vėliau, ir pinigų srautų apsidraudimo rezerve sukauptai sumai, egzistavusiai ataskaitinio laikotarpio, kuriuo ūkio subjektas pirmą kartą taiko tuos reikalavimus, pradžioje.
                                 
                              
                  
               39-ojo TAS „Finansinės priemonės. Pripažinimas ir vertinimas“ pataisos
            
            Įterpiami 102A–102N ir 108G straipsniai. Prieš 102A straipsnį įterpiama nauja antraštė. Prieš 102D, 102E, 102F, 102H ir 102J straipsnius įterpiamos naujos paantraštės.
            Rizikos draudimas
            ...
            
               Laikinos konkrečių apsidraudimo apskaitos reikalavimų taikymo išimtys
            
            
                     
                        102A
                     
                     
                        Ūkio subjektas turi taikyti 102D–102N ir 108G straipsnius visiems apsidraudimo sandoriams, kuriuos tiesiogiai veikia palūkanų normų lyginamojo indekso reforma. Šie straipsniai taikomi tik tokiems apsidraudimo sandoriams. Palūkanų normų lyginamojo indekso reforma tiesiogiai veikia apsidraudimo sandorį tik jeigu dėl tos reformos atsiranda neapibrėžtumas dėl:
                        
                                    a)
                                 
                                 
                                    palūkanų normų lyginamojo indekso (nurodyto arba nenurodyto sutartyje), priskiriamo prie apdraustosios rizikos, ir (arba)
                                 
                              
                                    b)
                                 
                                 
                                    apdraustojo objekto arba apsidraudimo priemonės palūkanų normų lyginamuoju indeksu pagrįstų pinigų srautų laiko ar sumos.
                                 
                              
                  
                     
                        102B
                     
                     
                        Taikant102D–102N straipsnius terminas „palūkanų normų lyginamojo indekso reforma“ reiškia visos rinkos masto palūkanų normų lyginamojo indekso reformą, įskaitant palūkanų normų lyginamojo indekso pakeitimą alternatyvia lyginamąja norma, pavyzdžiui, nustatyta taikant 2014 m. liepos mėn. Finansinio stabilumo tarybos ataskaitoje „Pagrindinių palūkanų normų lyginamųjų indeksų reforma“ (angl. Reforming Major Interest Rate Benchmarks) (2) išdėstytas rekomendacijas.
                     
                  
                     
                        102C
                     
                     
                        102D–102N straipsniuose nustatytos tik tuose straipsniuose nurodytų reikalavimų taikymo išimtys. Ūkio subjektas turi toliau taikyti visus kitus apsidraudimo apskaitos reikalavimus apsidraudimo sandoriams, kuriuos tiesiogiai veikia palūkanų normų lyginamojo indekso reforma.
                     
                  
               Didelės tikimybės reikalavimas pinigų srautų apsidraudimo sandoriams
            
            
                     
                        102D
                     
                     
                        Taikydamas 88 straipsnio c punkte nurodytą reikalavimą, kad prognozuojamas sandoris turi būti labai tikėtinas, subjektas turi daryti prielaidą, kad palūkanų normų lyginamasis indeksas, kuriuo pagrįsti apdraustieji pinigų srautai (nurodytas arba nenurodytas sutartyje), dėl palūkanų normų lyginamojo indekso reformos nesikeičia.
                     
                  
               Sukaupto pelno arba nuostolių, pripažintų kitomis bendrosiomis pajamomis, pergrupavimas
            
            
                     
                        102E
                     
                     
                        101 straipsnio c punkte nurodyto reikalavimo taikymo tikslu siekdamas nustatyti, ar nebesitikima, kad prognozuotas sandoris bus įvykdytas, ūkio subjektas turi daryti prielaidą, kad palūkanų normų lyginamasis indeksas, kuriuo pagrįsti apdraustieji pinigų srautai (nurodytas arba nenurodytas sutartyje), dėl palūkanų normų lyginamojo indekso reformos nesikeičia.
                     
                  
               Veiksmingumo įvertinimas
            
            
                     
                        102F
                     
                     
                        Taikydamas 88 straipsnio b punkte ir 105TN straipsnio a punkte nustatytus reikalavimus ūkio subjektas turi daryti prielaidą, kad palūkanų normų lyginamasis indeksas, kuriuo pagrįsti apdraustieji pinigų srautai ir (arba) apdraustoji rizika (nurodytas arba nenurodytas sutartyje), arba palūkanų normų lyginamasis indeksas, kuriuo pagrįsti apsidraudimo priemonės pinigų srautai, dėl palūkanų normų lyginamojo indekso reformos nesikeičia.
                     
                  
                     
                        102G
                     
                     
                        88 straipsnio e punkte nustatyto reikalavimo taikymo tikslu nereikalaujama, kad ūkio subjektas nutrauktų apsidraudimo sandorį dėl to, kad faktiniai apsidraudimo rezultatai neatitinka 105TN straipsnio b punkte nustatytų reikalavimų. Siekdamas išvengti abejonių, kad įvertintų, ar apsidraudimo sandoris turi būti nutrauktas, ūkio subjektas turi taikyti kitas 88 straipsnyje nustatytas sąlygas, įskaitant 88 straipsnio b punkte nustatytą perspektyvinį vertinimą.
                     
                  
               Finansinių straipsnių priskyrimas prie apdraustųjų objektų
            
            
                     
                        102H
                     
                     
                        Išskyrus atvejus, kai taikomas 102I straipsnis, sutartyje nenurodyto palūkanų normos rizikos lyginamojo indekso dalies apdraudimo atveju ūkio subjektas 81 ir 99FTN straipsniuose nurodytą reikalavimą, kad priskirtoji dalis turi būti atskirai nustatoma, turi taikyti tik apsidraudimo sandorio pradžioje.
                     
                  
                     
                        102I
                     
                     
                        Kai ūkio subjektas pagal savo apsidraudimo dokumentus dažnai tikslina apsidraudimo sandorį (t. y. jį nutraukia ir vėl sudaro) dėl dažnų apsidraudimo priemonės ir apdraustojo objekto pasikeitimų (t. y. ūkio subjektas taiko dinamišką procesą, kurio metu apdraustieji objektai ir tai pozicijai valdyti taikomos apsidraudimo priemonės neilgai išlieka tokie pat), ūkio subjektas 81 ir 99FTN straipsniuose nurodytą reikalavimą, kad priskirtoji dalis turi būti atskirai nustatoma, turi taikyti tik pirmą kartą priskirdamas apdraustąjį objektą tame apsidraudimo sandoryje. Jeigu apdraustasis objektas buvo įvertintas pirminio priskyrimo apsidraudimo sandoryje metu (nesvarbu, ar apsidraudimo sandorio pradžioje, ar vėliau), jį vėliau perskiriant tame pačiame apsidraudimo sandoryje jis pakartotinai nevertinamas.
                     
                  
               Taikymo pabaiga
            
            
                     
                        102J
                     
                     
                        Ūkio subjektas turi perspektyviai nustoti taikyti 102D straipsnį apdraustajam objektui ankstesnę iš šių datų:
                        
                                    a)
                                 
                                 
                                    kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apdraustojo objekto palūkanų normų lyginamuoju indeksu pagrįstų pinigų srautų laiku ir suma, ir
                                 
                              
                                    b)
                                 
                                 
                                    kai apsidraudimo sandoris, kurio dalis yra apdraustasis objektas, nutraukiamas.
                                 
                              
                  
                     
                        102K
                     
                     
                        Ūkio subjektas turi perspektyviai nustoti taikyti 102E straipsnį ankstesnę iš šių datų:
                        
                                    a)
                                 
                                 
                                    kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apdraustojo objekto palūkanų normų lyginamuoju indeksu pagrįstų būsimų pinigų srautų laiku ir suma, ir
                                 
                              
                                    b)
                                 
                                 
                                    kai visas sukauptas pelnas arba nuostoliai, pripažinti kitomis bendrosiomis pajamomis, susiję su tuo nutrauktu apsidraudimo sandoriu, buvo pergrupuoti į pelną arba nuostolius.
                                 
                              
                  
                     
                        102L
                     
                     
                        Ūkio subjektas turi perspektyviai nustoti taikyti 102F straipsnį:
                        
                                    a)
                                 
                                 
                                    apdraustajam objektui, kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apdraustąja rizika arba apdraustojo objekto palūkanų normų lyginamuoju indeksu pagrįstų pinigų srautų laiku ir suma, ir
                                 
                              
                                    b)
                                 
                                 
                                    apsidraudimo priemonei, kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apsidraudimo priemonės palūkanų normų lyginamuoju indeksu pagrįstų pinigų srautų laiku ir suma.
                                 
                              Jeigu apsidraudimo sandoris, kurio dalis yra apdraustasis objektas ir apsidraudimo priemonė, nutraukiamas anksčiau nei 102L straipsnio a punkte arba 102L straipsnio b punkte nurodytą datą, ūkio subjektas turi perspektyviai nustoti taikyti 102F straipsnį tam apsidraudimo sandoriui nutraukimo datą.
                     
                  
                     
                        102M
                     
                     
                        Ūkio subjektas turi perspektyviai nustoti taikyti 102G straipsnį apsidraudimo sandoriui ankstesnę iš šių datų:
                        
                                    a)
                                 
                                 
                                    kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apdraustąja rizika ir apdraustojo objekto ar apsidraudimo priemonės palūkanų normų lyginamuoju indeksu pagrįstų pinigų srautų laiku ir suma, ir
                                 
                              
                                    b)
                                 
                                 
                                    kai apsidraudimo sandoris, kuriam taikoma išimtis, nutraukiamas.
                                 
                              
                  
                     
                        102N
                     
                     
                        Ūkio subjektas, priskirdamas objektų grupę prie apdraustųjų objektų arba finansinių priemonių derinį prie apsidraudimo priemonių, turi perspektyviai nustoti taikyti 102D–102G straipsnius atskiram objektui ar finansinei priemonei atitinkamai pagal 102J, 102K, 102L arba 102M straipsnį, kai nebėra dėl palūkanų normų lyginamojo indekso reformos atsirandančio neapibrėžtumo, susijusio su apdraustąja rizika ir (arba) to objekto ar finansinės priemonės palūkanų normų lyginamuoju indeksu pagrįstų pinigų srautų laiku ir suma.
                     
                  Įsigaliojimo data ir pereinamasis laikotarpis
            ...
            
                     
                        108G
                     
                     
                        2019 m. rugsėjo mėn. paskelbtu dokumentu „Palūkanų normų lyginamojo indekso reforma“, kuriuo pataisytas 9-asis TFAS, 39-asis TAS ir 7-asis TFAS, įterpti 102A–102N straipsniai. Ūkio subjektas šias pataisas turi taikyti metiniams ataskaitiniams laikotarpiams, prasidedantiems 2020 m. sausio 1 d. arba vėliau. Leidžiama taikyti anksčiau. Jeigu ūkio subjektas šias pataisas taiko ankstesniam ataskaitiniam laikotarpiui, jis turi atskleisti tą faktą. Šias pataisas ūkio subjektas turi retrospektyviai taikyti tik apsidraudimo sandoriams, kurie egzistavo ataskaitinio laikotarpio, kuriuo ūkio subjektas pirmą kartą taiko šias pataisas, pradžioje arba kurie buvo priskirti vėliau, ir pelnui arba nuostoliams, pripažintiems kitomis bendrosiomis pajamomis, egzistavusiems ataskaitinio laikotarpio, kuriuo ūkio subjektas pirmą kartą taiko šias pataisas, pradžioje.
                     
                  
               7-ojo TFAS „Finansinės priemonės. Atskleidimas“ pataisos
            
            Įterpiami 24H ir 44DE–44DF straipsniai ir paantraštė prieš 24H straipsnį.
            Apsidraudimo apskaita
            ...
            
               Neapibrėžtumas, atsirandantis dėl palūkanų normų lyginamojo indekso reformos
            
            
                     
                        24H
                     
                     
                        Dėl apsidraudimo sandorių, kuriems ūkio subjektas taiko 9-ojo TFAS 6.8.4–6.8.12 straipsniuose arba 39-ojo TAS 102D–102N straipsniuose nustatytas išimtis, ūkio subjektas turi atskleisti:
                        
                                    a)
                                 
                                 
                                    ypatingos svarbos palūkanų normų lyginamuosius indeksus, kurie kelia riziką ūkio subjekto apsidraudimo sandoriams;
                                 
                              
                                    b)
                                 
                                 
                                    ūkio subjekto valdomos rizikos pozicijos, kurią tiesiogiai veikia palūkanų normų lyginamojo indekso reforma, apimtį;
                                 
                              
                                    c)
                                 
                                 
                                    kaip ūkio subjektas valdo perėjimo prie alternatyvių lyginamųjų normų procesą;
                                 
                              
                                    d)
                                 
                                 
                                    reikšmingų prielaidų, kuriomis ūkio subjektas rėmėsi, ar reikšmingų sprendimų, kuriuos ūkio subjektas priėmė taikydamas šiuos straipsnius, aprašymą (pavyzdžiui, prielaidų ar sprendimų dėl to, kada nebėra dėl palūkanų normų lyginamojo indekso reformos atsirandančio neapibrėžtumo, susijusio su palūkanų normų lyginamuoju indeksu pagrįstų pinigų srautų laiku ir suma) ir
                                 
                              
                                    e)
                                 
                                 
                                    tų apsidraudimo sandorių apsidraudimo priemonių nominaliąją sumą.
                                 
                              
                  Įsigaliojimo data ir pereinamasis laikotarpis
            ...
            
                     
                        44DE
                     
                     
                        2019 m. rugsėjo mėn. paskelbtu dokumentu „Palūkanų normų lyginamojo indekso reforma“, kuriuo pataisytas 9-asis TFAS, 39-asis TAS ir 7-asis TFAS, įterpti 24H ir 44DF straipsniai. Taikydamas 9-ojo TFAS arba 39-ojo TAS pataisas, ūkio subjektas turi taikyti šias pataisas.
                     
                  
                     
                        44DF
                     
                     
                        Ataskaitiniu laikotarpiu, kuriuo ūkio subjektas 2019 m. rugsėjo mėn. paskelbtą dokumentą „Palūkanų normų lyginamojo indekso reforma“ taiko pirmą kartą, iš ūkio subjekto nereikalaujama pateikti kiekybinės informacijos, reikalaujamos pagal 8-ojo TAS „Apskaitos politika, apskaitinių įvertinimų keitimas ir klaidos“ 28 straipsnio f punktą.
                     
                  
               (1)  Ataskaita „Reforming Major Interest Rate Benchmarks“ pateikiama http://www.fsb.org/wp-content/uploads/r_140722.pdf.
            
               (2)  Ataskaita „Reforming Major Interest Rate Benchmarks“ pateikiama http://www.fsb.org/wp-content/uploads/r_140722.pdf.